<classify> Hayo yalisemwa na Mwenyekiti wa Kamati ya Mikopo wa chama hicho, Stanley Loilole wakati akisoma taarifa ya utekelezaji wa mikopo ya chama hicho kwenye mkutano mkuu wa chama hicho.Alisema mikopo hiyo imelenga kuinua walimu kiuchumi kupitia miradi mbalimbali ya kilimo na ufugaji na ujenzi wa makazi bora.Kwa upande wake, Meneja wa Saccos hiyo, Joachim Mokiwa alisema kuwa ni matarajio yake mikopo hiyo italeta mabadiliko kwa mwanachama mmoja mmoja na kukuza uchumi kwa kaya na taifa zima.Pamoja na mafanikio hayo, walisema kwamba kumekuwepo na ucheleweshaji mkubwa wa fedha za makato kutoka kwa waajiri wao.Aidha, alisema kwamba baadhi ya wanachama walishidwa kupatiwa mkopo kutokana na walimu hao kuwa na mikopo kwenye zaidi ya taasisi mbili za mikopo.Aliwataka walimu waachane na tabia ya kuchukua mikopo na kufanyia malengo ambayo hayakuombewa kwenye mkopo.Mgeni rasmi katika mkutano huo, Mkuu wa Wilaya ya Mpwapwa, Dk Jasmini Tiisekwa aliyewakilishwa na Ofisa Elimu Sekondari, John Lupenza aliwataka wanachama wa saccos hiyo kuendesha chama hicho kwa kuzingatia kanuni na sera za vyama vya ushirika hapa nchini ili kuweza kujiendesha kibiashara na kuwasaidia wanachama wake.  <topic>: uchumi 